شه‌فه‌ق نيوز/ ئاماريگ بڵاوكرياێ له‌باره‌ى هوير وڕاى شيه‌وكه‌ره‌يل له‌ بازاڕ نه‌فتى ئه‌وه‌ ده‌رخست ك ريكخرياگ وڵاته‌يل هه‌نارده‌كار پترۆل(ئۆپيك)هه‌وه‌جه‌ وه‌ دريژه‌وكردن وه‌خت ريككه‌فتن مه‌سه‌له‌ى داوه‌زانن به‌رهه‌مه‌ نه‌فتيه‌گه‌ى ديرێد وه‌خاتر مقه‌يه‌تيكردن له‌ خاسه‌وبوين نرخه‌يل نه‌فت خام له‌شاى گه‌شه‌كردن به‌رهه‌م ده‌يشت ريكخريايه‌گه‌.
له‌ى باوه‌ته‌و، روێته‌رز وت: شه‌ش شيه‌وكه‌ر له‌ناونى 10 شيه‌وكه‌ر باوه‌ڕيان ئه‌وه‌ بويه‌ ك ئۆپيك دريژه‌ بيه‌ێده‌ ريككفه‌تن داوه‌زانن به‌رهه‌م له‌ شوون ماانگ حزه‌يران ئاينده‌ و دووانيش له‌ليان باوه‌ڕيان ئه‌وه‌سه‌ ك هه‌وه‌جه‌ وه‌ دريژه‌داين وه‌خت ئه‌و ريككفه‌تنه‌ نه‌يرێد و ئه‌و دووانه‌گه‌يش راى خوه‌يان ده‌رنه‌خستن.
جى باسه‌، ئۆپيك له‌ راپۆرت مانگانه‌ى خوه‌ى وت: خه‌زينه‌يل نه‌فت له‌ يه‌ناير/ كانون دويه‌م به‌رزه‌و بويه‌ ك هه‌رچه‌نى ريككه‌فتنيگ جه‌هانييش كريا ئه‌را داگرتن به‌رهه‌م.
